О Б Я В Л Е Н И Е

за набиране на студенти за участие в дейност „Организиране на презентационни събития, състезания за осъществяване на връзка между студенти и работодатели“

Уважаеми студенти,

 **Минно-геоложки университет „Св. Иван Рилски“ е бенефициер по договор за безвъзмездна финансова помощ по проект BG05M2OP001-2.016-0010 “Модернизация, дигитализация и интернационализация на обучението по професионално направление „Архитектура, строителство и геодезия“ в Минно-геоложкия университет „Св. Иван Рилски“, финансиран от ОП „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.**

 С настоящото обявление желая да ви информирам, че на 21.10.2022 г. /петък/ в учебна зала 303 на Миннотехнологичен факултет на МГУ „Св. Иван Рилски“ ще се проведе „Университетски форум по предприемачество“ за студенти. Чрез този форум ще се даде възможност на всички заинтересовани студенти да презентират свои предприемачески идеи и постижения пред работодатели и инвеститори, да участват в дискусии и да обменят опит с тях, като по този начин развият своите комуникативни и презентационни умения.

 За да участвате във форума, необходимо е да подадете и попълните заявления за участие, които може да получите в „Учебен отдел“, намиращ се на партера в сграда Ректорат, в срок до 16:00 ч. на 17.10.2022 г.

 Ще се радвам всички заинтересовани студенти да участват в това мероприятие, защото по този начин ще усъвършенствате своите умения за комуникация и публично говорене, но и ще почерпите опит от ръководителите на най-големите предприятия в областта на минерално-суровинната индустрия, което несъмнено ще ви бъде от полза за вашите бъдещи бизнес начинания.

 Проф. дн инж. Ирена Григорова

 Ръководител на проект